./data/phi0474/phi046/phi0474.phi046.perseus-lat1.xml
M. Tullius Cicero
Nam concludi argumentum non potest nisi is quaead concludendum sumpta erunt ita probatis ut falsaeiusdem modi nulla possint esse  ergo si rebus conprensis et perceptis nisa et progressa ratio hoc efficiet,nihil posse conprendi, quid potest reperiri quod ipsum sibi repugnet magis? cumque ipsa natura accuratae orationis hoc profiteatur, se aliquid patefacturamquod non appareat, et quo id facilius adsequatur adhibituram et sensus et ea quae perspicua sint, qualisest istorum oratio qui omnia non tam esse quamvideri volunt? Maxime autem convincuntur cum haecduo pro congruentibus sumunt tam vehementer repugnantia, primum esse quaedam falsa visa (quod cumvolunt, declarant quaedam esse vera), deinde ibidem,inter falsa visa et vera nihil interesse  at primumsumpseras tamquam interesset: ita priore posterius,posteriore superius convincitur